section_heading: Geografska i klimatska obilježja
paragraph_text: Mananara Avaratra je udaljena oko 620 km sjeveroistočno od glavnog grada Madagaskara Antananariva i 278 km sjeverno od grada Toamasine. Grad leži na ulazu u zaljev Antongila, pored ušća rijeke Mananare u Indijski ocean koja tu tvori deltu. Ima malu morsku luku, te luku na rijeci Mananara koja služi kao veza s unutrašnjošću otoka. Preko nje nema niti jednog mosta u pravcu sjevera. Središte mjesta ne leži na morskoj obali, već je uvučeno u unutrašnjost.